L'ACA es troba actualment en procés de delimitació de zones inundables de les avingudes associades a diferents períodes de retorn de les principals lleres de la xarxa hidrogràfica del districte de conca fluvial de Catalunya, a fi de disposar d'informació integrada del perill d'inundació existent i d'una zonificació de l'espai fluvial que permeti regular els usos i activitats admissibles en consonància amb l'establert a la legislació sectorial en matèria d'aigües.
En relació a la informació de perill d'inundació, la directiva d'inundacions (2007/60/CE) preveu la identificació de les següents zones: alta probabilitat d'inundació (10 anys de període de retorn), probabilitat mitja (100 anys) i baixa probabilitat o escenaris d'esdeveniments extrems (500 anys).
En el marc dels treballs anteriors, l'ACA també està elaborant la zonificació de l'espai fluvial en coherència amb l'establert pel Reglament del Domini Públic Hidràulic (RDPH) i, per tant, inclou la delimitació del domini públic hidràulic i de les seves servituds associades (això és, zona de servitud i zona de policia), així com una proposta de la zona de flux preferent i de zona inundable.
L'ACA elabora una proposta de zonificació de l'espai fluvial de la xarxa hidrogràfica principal del districte de conca fluvial de Catalunya, mentre que les confederacions hidrogràfiques de l'Ebre i del Xúquer han fet el corresponent al seu àmbit competencial.
En aquest sentit, l'ACA disposa actualment de la delimitació de zones inundables de 2.000 km de cursos fluvials significatius.
La identificació i delimitació dels espais fluvials és de gran importància als efectes de protegir-los i preservar-los d'ocupacions i usos inadequats, així com per orientar les actuacions en matèria d'ordenació del territori, urbanisme, medi ambient i protecció civil i disminuir els danys en episodis d'inundació en persones, infraestructures, serveis i bens en general.
D'acord amb les definicions incloses al RDPH i a partir de les delimitacions tècniques de zones inundables, s'efectuen les delimitacions dels següents espais fluvials:
• Domini públic hidràulic estimat (DPH) associat a lleres de corrents naturals, contínues o discontínues.
Es delimita a partir de la màxima crescuda ordinària (MCO), associada a la mitja de màxim cabals anuals en règim natural produïts durant deu anys consecutius i que pot assimilar-se, a l'àmbit de la península ibèrica, al cabal punta associat a l'avinguda de 2,33 anys de període de retorn.
A més, es tenen en compte informacions històriques, geomorfològiques, fotogràfiques, ecològiques i hidràuliques.
Són terrenys de titularitat pública, per tant no es permet cap ús llevat dels associats a la preservació ambiental i del règim de corrent.
La línia que delimita aquest DPH no ha sigut objecte de tramitació administrativa, per la qual cosa és una estimació, sense efectes jurídics, del que podria ser una línia d'atermenament definitiva.
Són terrenys de titularitat privada però d'ús públic.
• Zona de policia (ZP): franja lateral de 100 m d'ample a partir del DPH, situada a cada costat de la llera.
La delimitació de zones inundables es fa d'acord al RDPH, i en concret, d'acord amb l'establert al seu article 9.2.
A partir de les delimitacions tècniques de zones inundables, cal identificar els següents espais fluvials:
• Delimitació de les zones inundables associades a les avingudes de 10 anys de període de retorn (alta probabilitat d'inundació), 100 anys de període de retorn (probabilitat mitja d'inundació) y 500 anys de període de retorn (esdeveniments extrems);
• Delimitació de la zona de flux preferent (ZFP): unió de la zona constituïda per la via d'intens desguàs (VID) i la zona en la que es poden produir greus danys sobre les persones i els béns o zona d'inundació greu (ZIG):
- Via d'intens desguàs (VID): zona per la que passaria l'avinguda de 100 anys de període de retorn sense produir una sobreelevació superior a 0,3 m, respecte a la cota de la làmina d'aigua que es produiria amb aquesta mateixa avinguda considerant tota la plana d'inundació existent.
La sobreelevació anterior pot reduir-ser, a criteri de l'organisme de conca, fins a 0,1 m quan l'increment de la inundació pugui produir greus perjudicis o augmentar-se fins a 0,5 m en zones rurals o quan l'increment de la inundació produeixi danys reduïts.
- Zona d'inundació greu (ZIG): zona inundable per a un període de retorn de 100 anys amb més d'1 m d'altura d'aigua, més d'1 m/s de velocitat o en la que el producte de les dues sigui major de 0,5 m2 /s.